Adrian Pal este unul dintre cei mai înverşunaţi adversari ai homosexualilor şi a participat activ la mai multe mitinguri împotriva paradelor „Gay fest”. „Români, treziţivă! Perversiunile sexuale sunt boli psihice contagioase”, „Români, opriţi epidemia homosexuală! Ea e mai periculoasă ca gripa” şi "Divinitatea ne-a creat normali, perverşii sexuali să se trateze medical”, răcnea, în portavoce, Adrian Pal.



Procurorii DIICOT au găsit la el acasă peste 1.000 fişiere de tip imagine şi video, conţinând poze şi filme cu minori în ipostaze pornografice. Tânărul a pus aceste înregistrări pe internet, cu ajutorul unui program informatic.



Liderul ND a fost arestat preventiv în perioada 13 decembrie 2012 – 4 decembrie 2013.



Adrian Pal lucra la asociaţia „Sfântul Stelian” din Capitală ca profesor de pictură şi infomatică. Potrivit unor surse, procurorii DIICOT ar fi găsit fotografii pornografice şi pe calculatorul de la serviciu şi pe cel de acasă, informează libertatea.ro.